**Základná škola, Vinohradská 62, Šenkvice Adresa: Vinohradská 62, 90081 Šenkvice Tel.č.: 033/6496 352, 0911 225 094**

**Mailová adresa:** [**zs.senkvice@mail.t-com.sk**](mailto:zs.senkvice@mail.t-com.sk)

**správa o výchovno-vzdelávacej činnosti, jej výsledkoch a podmienkach za školský rok 2019/2020**

*Základnej školy, Vinohradská 62, Šenkvice*

|  |  |
| --- | --- |
| *Organizácia* | **Základná škola, Vinohradská 62, Šenkvice** |
| *Identifikačné číslo organizácie (IČO)* | **31817017** |
| *Obec a PSČ* | **900 81 Šenkvice** |
| *Ulica a číslo* | **Vinohradská 62** |
| *Štát* | **Slovenská republika** |
| *Právna forma* | **rozpočtová organizácia** |
| *Štatutárny orgán* | **Mgr. Soňa Mifková** |

Vypracovala:

Šenkvice................................. Mgr. Soňa Mifková, riaditeľka školy

Prerokované v pedagogickej rade dňa: ..............................................................

Prerokované v rade školy dňa: ..............................................................

Predseda Rady školy pri ZŠ Šenkvice

Ing. Ondrej Somorovský ...............................................................

Prerokované a odsúhlasené zriaďovateľom dňa: ................................................................

starosta obce

Mgr. Peter Fitz .................................................................

**Správa**

**o výchovno-vzdelávacej činnosti, jej výsledkoch a podmienkach za školský rok 2019/2020**

**Podľa vyhlášky Ministerstva Školstva SR 9/2006 Z.z.**

***§ 2. ods. 1 a***

**Základné identifikačné údaje**

|  |  |
| --- | --- |
| **Názov školy** | Základná škola, Vinohradská 62, Šenkvice |
| **Adresa školy** | Vinohradská 62,900 81 Šenkvice |
| **Telefón** | 033/6496352 |
| **E-mail** | zs.senkvice@mail.t-com.sk |
| **WWW stránka** | zssenkvice.edupage.org |
| **Zriaďovateľ** | Obec Šenkvice |

**Vedúci zamestnanci školy**

|  |  |  |  |  |  |
| --- | --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** | **Poznámka** |
| **Riaditeľ** | Iveta Rimanová | 033 64 96 352 | 0911 225 094 | zs.riaditel@senkvice.org | do 28.2.2020 |
| **ZRŠ** | Mgr. Zuzana Strezenická | 033 64 96 352 | 0911 225 094 | zs.senkvice@mai.t-com.sk |  |
| **ZRŠ** | Mgr. Soňa Mifková | 033 64 96 352 | 0911 225 094 | zs.senkvice@mai.t-com.sk |  |
| **Poverená riadením školy** | Mgr. Soňa Mifková |  |  |  | od 2.3. 2020 |
| **Riaditeľ** | Mgr. Soňa Mifková |  |  |  | od 15.7.2020 |
| **ZRŠ** | Mgr. Veronika Nováková |  |  |  | od 15.7.2020 |

**Rada školy**

|  |  |  |
| --- | --- | --- |
|  | **Titl., priezvisko, meno** | **Poznámka** |
| **predseda** | Hurajtová, Katarína | do 1.6.2020 |
|  | Ing. Somorovský, Ondrej | od 9.6.2020 |
| **pedagogickí zamestnanci** | Mgr. Nováková, Veronika | do 10.7.2020 |
|  |  |  |
|  |  |  |
| **ostatní zamestnanci** | Turiničová Tamara |  |
|  |  |  |
| **zástupcovia rodičov** | RNDr. Paulech, Tomáš |  |
|  | Slováková,Viera |  |
|  | Mgr. Stránska, Alexandra |  |
|  | Suljanovičová, Monika |  |
| **zástupcovia zriaďovateľa** | Augustinič, Jaroslav |  |
|  | Ing. Somorovský, Ondrej |  |
|  | Červenka, Peter |  |
|  | Mgr. Bartoš, Branislav |  |

**Poradné orgány školy**

|  |  |  |  |
| --- | --- | --- | --- |
| **Názov MZ a PK** | **Vedúci** | **Zastúpenie predmetov** | **Poznámka** |
| **Metodické združenie 1. stupeň** | Mgr. Machatová, Sylvia | všetky predmety 1. stupňa |  |
| **PK SJL** | Mgr. Vytopilová, Veronika | SJL |  |
| **PK prírodovedných predmetov** | Mgr. Fričová, Viera | MAT, INF, BIO, GEG, FYZ, CHE |  |
| **PK spoločenskovedných predmetov** | Mgr. Tajzlerová, Andrea | DEJ, OBN, NBV, ETV, THD |  |
| **PK cudzích jazykov** | Hejdušková, Jana | ANJ, NEJ |  |

***§ 2. ods. 1 b***

**Údaje o počte žiakov**

Počet žiakov školy: **402**

Počet tried: **19**

Podrobnejšie informácie:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník:** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **počet tried** | 3 | 2 | 2 | 2 | 2 | 2 | 2 | 2 | 2 | 19 |
| **počet žiakov** | 53 | 54 | 49 | 47 | 32 | 47 | 36 | 44 | 40 | 402 |
| **z toho ŠVVP** | 2 | 1 | 2 | 4 | 1 | 2 | 1 | 1 | 4 | 18 |
| **z toho v ŠKD** | 48 | 50 | 44 | 31 |  |  |  |  |  | 173 |

***§ 2. ods. 1 c***

**Zapísaní žiaci ZŠ**

Počet zapísaných prvákov k 30.6.2019: *65 / 30 dievčat*

Skutočný počet žiakov 1.ročníka k 15.9.2019: *53/ 25 dievčat*

Počet detí s odloženou školskou dochádzkou: *7 / 2 dievčat*

**Ukončenie školskej dochádzky na ZŠ k 30.6.2020**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Nižší ročník** | **5.roč.** | **6.roč.** | **7.roč.** | **8.roč.** | **9.roč.** | **Spolu** |
| **Počet žiakov** | 1 | 0 | 0 | 0 | 8 | 40 |  |

***§ 2. ods. 1 d***

**Úspešnosť žiakov na prijímacích skúškach na SŠ**

SOŠ - stredná odborná škola

SUŠ - stredná umelecká škola

SPŠ - stredná priemyselná škola

OA - obchodná akoadémia

HA - hotelová akadémia

SZŠ - stredná zdravotnícka škola

SŠŠ - stredná športová škola

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Gym 8.roč** | **Gym 6.roč** | **Gym 4.roč** | **SOŠ** | **SUŠ** | **SPŠ** | **OA** | **HA** | **SZŠ** | **SŠŠ** | **Spolu** |
| **prihlásení** | 4 | 15 |  |  |  |  |  |  |  |  |  |
| **prijatí** | 0 | 8 | 4 | 18 | 3 | 7 | 5 | 0 | 2 | 0 | 39 |

***§ 2. ods. 1 e***

**Klasifikácia tried**

Záverečné hodnotenie žiakov v čase prerušenia vyučovania z dôvodu šírenia vírusu COVID19 v školskom roku 2019/2020

Poverená riaditeľka školy na odporúčanie pedagogickej rady rozhodla o spôsobe záverečného hodnotenia predmetov, ktoré boli Štátnym pedagogickým ústavom zaradené do hlavných vzdelávacích oblastí, že sa budú na konci školského roka klasifikovať známkou v 2. až 9. ročníku.

Sú to tieto predmety: SJL, ANJ, NEJ, MAT, PVO (prvouka), PDA (prírodoveda), VLA, DEJ, BIO, GEG.

V 1. ročníku budú tieto predmety z hlavných vzdelávací oblastí v záverečnom hodnotení hodnotené slovne.

Ostatné predmety budú nehodnotené, to znamená, že v záverečnom hodnotení sa pri nich uvedie slovo absolvoval.

Sú to tieto predmety: VYV, HUV, TSV, PVC (pracovné vyučovanie), OBN, THD (technika), NBV, NBE, ETV a INF.

Kritériá záverečného hodnotenia v čase prerušeného vyučovania:

• záverečná klasifikácia bude vychádzať z hodnotenia v 1. polroku šk. roka 2019/2020

• započítajú sa známky získané v 2. polroku šk. roka 2019/2020 pred prerušením vyučovania v školách (do 16.3. 2020)

• portfólio žiaka, ktoré pozostáva z vypracovaných a odovzdaných úloh, projektov, online zadaní z jednotlivých predmetov

• záverečná klasifikácia sa môže líšiť od polročnej klasifikácie v prípade zlepšenia o 2 stupne, v prípade zhoršenia maximálne o jeden stupeň

• aktívna účasť žiaka na online vyučovaní

• zohľadňuje sa sebahodnotenie žiaka

• plnenie požiadaviek vyučujúceho na požadovaný výkon a odovzdávanie výstupov za jednotlivé predmety v stanovených termínoch

• pri záverečnom hodnotení sa budú zohľadňovať individuálne možnosti žiakov na domácu prípravu a dištančné vzdelávanie

Hodnotenie žiakov so špeciálnymi výchovno - vzdelávacími potrebami

Pri hodnotení žiakov so špeciálnymi výchovno - vzdelávacími potrebami učiteľ zohľadňuje individuálne špeciálne výchovno - vzdelávacie potreby žiaka. Učiteľ úzko spolupracuje so školským psychológom a asistentom učiteľa, v prípade potreby konzultuje pri záverečnom hodnotení situáciu každého žiaka so ŠVVP s príslušným poradenským zariadením.

Postup do vyššieho ročníka

1. V čase mimoriadnej situácie nemôže byť žiak zo žiadneho predmetu hodnotený stupňom prospechu nedostatočný alebo dosiahol neuspokojivé výsledky, t.j. nemôže opakovať ročník okrem prípadov, uvedených v bode 2 a 3.

2. V čase mimoriadnej situácie je vo výnimočných prípadoch možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31.8.2020. O preskúšaní žiaka rozhoduje pedagogická rada.

3. V čase mimoriadnej situácie žiaci druhého stupňa ZŠ, ktorí v 1. polroku dostali známku nedostatočnú z dvoch a viac predmetov alebo boli neklasifikovaní, môžu absolvovať komisionálne skúšky najneskôr do 31.8.2020.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trieda** | **ANJ** | **BIO** | **DEJ** | **ETV** | **FYZ** | **GEG** | **HUV** | **CHE** | **INF** | **MAT** | **NBV** | **NEJ** | **OBN** | **PVC** | **PDA** |
| **I.A** |  |  |  |  |  |  |  |  |  |  |  |  |  |  |  |
| **I.B** |  |  |  |  |  |  |  |  |  |  |  |  |  |  |  |
| **I.C** |  |  |  |  |  |  |  |  |  |  |  |  |  |  |  |
| **II.A** | 1 |  |  |  |  |  |  |  |  | 1,23 |  |  |  |  |  |
| **II.B** | 1,04 |  |  |  |  |  |  |  |  | 1,07 |  |  |  |  |  |
| **III.A** | 1,3 |  |  |  |  |  |  |  |  | 1,13 |  |  |  |  | 1 |
| **III.B** | 1,21 |  |  |  |  |  |  |  |  | 1,04 |  |  |  |  | 1 |
| **IV.A** | 1,04 |  |  |  |  |  |  |  |  | 1,17 |  |  |  |  | 1,04 |
| **IV.B** | 1,33 |  |  |  |  |  |  |  |  | 1,29 |  |  |  |  | 1,24 |
| **V.A** | 1,75 | 1,88 | 1,06 |  |  | 1,88 |  |  |  | 1,56 |  |  |  |  |  |
| **V.B** | 1,19 | 1,38 | 1,06 |  |  | 1,31 |  |  |  | 1,38 |  |  |  |  |  |
| **VI.A** | 1,36 | 1,45 | 1,64 |  | 1,55 | 1,32 |  |  |  | 2 |  |  |  |  |  |
| **VI.B** | 1,54 | 1,58 | 1,63 |  | 1,54 | 1,29 |  |  |  | 2,04 |  |  |  |  |  |
| **VII.A** | 1,56 | 2 | 1,44 |  | 1,78 | 1,28 |  | 1,72 |  | 1,72 |  | 1,56 |  |  |  |
| **VII.B** | 2,12 | 2,59 | 1,94 |  | 2,35 | 1,76 |  | 2 |  | 2,24 |  | 1,94 |  |  |  |
| **VIII.A** | 1,38 | 1,62 | 1,29 |  | 1,67 | 1,14 |  | 1,62 |  | 1,62 |  | 1,38 |  |  |  |
| **VIII.B** | 1,68 | 1,91 | 1,45 |  | 1,77 | 1,36 |  | 1,59 |  | 1,95 |  | 1,62 |  |  |  |
| **IX.A** | 1,88 | 2,06 | 1,94 |  | 2,5 | 1,44 |  | 2,19 |  | 2,63 |  | 2 |  |  |  |
| **IX.B** | 1,74 | 1,57 | 1,57 |  | 1,87 | 1,35 |  | 1,7 |  | 2,13 |  | 1,7 |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **PVO** | **SJL** | **Spr** | **THD** | **TSV** | **VLA** | **VYV** |
| **I.A** |  |  | 1 |  |  |  |  |
| **I.B** |  |  | 1 |  |  |  |  |
| **I.C** |  |  | 1 |  |  |  |  |
| **II.A** | 1 | 1,23 | 1 |  |  |  |  |
| **II.B** | 1 | 1,11 | 1 |  |  |  |  |
| **III.A** |  | 1,26 | 1 |  |  | 1 |  |
| **III.B** |  | 1,17 | 1 |  |  | 1 |  |
| **IV.A** |  | 1,17 | 1 |  |  | 1,09 |  |
| **IV.B** |  | 1,24 | 1 |  |  | 1,43 |  |
| **V.A** |  | 2 | 1 |  |  |  |  |
| **V.B** |  | 1,5 | 1 |  |  |  |  |
| **VI.A** |  | 1,86 | 1 |  |  |  |  |
| **VI.B** |  | 1,96 | 1 |  |  |  |  |
| **VII.A** |  | 1,89 | 1,06 |  |  |  |  |
| **VII.B** |  | 2,59 | 1 |  |  |  |  |
| **VIII.A** |  | 1,71 | 1 |  |  |  |  |
| **VIII.B** |  | 1,95 | 1 |  |  |  |  |
| **IX.A** |  | 1,94 | 1,06 |  |  |  |  |
| **IX.B** |  | 2,17 | 1,09 |  |  |  |  |

**Prospech žiakov**

|  |  |  |  |  |
| --- | --- | --- | --- | --- |
| **Trieda** | **Počet** | **Prospeli** | **Neprospeli** | **Neklasifikovaní** |
| **I.A** | 19 | 19 | 0 | 0 |
| **I.B** | 17 | 17 | 0 | 0 |
| **I.C** | 17 | 17 | 0 | 0 |
| **II.A** | 27 | 27 | 0 | 0 |
| **II.B** | 27 | 27 | 0 | 0 |
| **III.A** | 24 | 24 | 0 | 0 |
| **III.B** | 24 | 24 | 0 | 0 |
| **IV.A** | 24 | 24 | 0 | 0 |
| **IV.B** | 23 | 23 | 0 | 0 |
| **V.A** | 16 | 16 | 0 | 0 |
| **V.B** | 16 | 16 | 0 | 0 |
| **VI.A** | 23 | 23 | 0 | 0 |
| **VI.B** | 24 | 24 | 0 | 0 |
| **VII.A** | 19 | 19 | 0 | 0 |
| **VII.B** | 17 | 16 | 0 | 1 |
| **VIII.A** | 21 | 21 | 0 | 0 |
| **VIII.B** | 23 | 23 | 0 | 0 |
| **IX.A** | 17 | 17 | 0 | 0 |
| **IX.B** | 23 | 23 | 0 | 0 |

**Dochádzka žiakov**

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **Počet** | **Zamešk. hod.** | **Zam. na žiaka** | **Ospravedlnené** | **Ospr. na žiaka** | **Neospravedlnené** | **Neosp. na žiaka** |
| **I.A** | 19 | 1023 | 56,83 | 1023 | 56,83 | 0 | 0,00 |
| **I.B** | 17 | 504 | 29,65 | 504 | 29,65 | 0 | 0,00 |
| **I.C** | 17 | 594 | 34,94 | 594 | 34,94 | 0 | 0,00 |
| **II.A** | 27 | 1035 | 39,81 | 1035 | 39,81 | 0 | 0,00 |
| **II.B** | 27 | 1262 | 46,74 | 1262 | 46,74 | 0 | 0,00 |
| **III.A** | 24 | 1234 | 53,65 | 1234 | 53,65 | 0 | 0,00 |
| **III.B** | 24 | 913 | 38,04 | 913 | 38,04 | 0 | 0,00 |
| **IV.A** | 24 | 1030 | 44,78 | 1030 | 44,78 | 0 | 0,00 |
| **IV.B** | 23 | 998 | 47,52 | 998 | 47,52 | 0 | 0,00 |
| **V.A** | 16 | 535 | 33,44 | 535 | 33,44 | 0 | 0,00 |
| **V.B** | 16 | 553 | 34,56 | 553 | 34,56 | 0 | 0,00 |
| **VI.A** | 23 | 1322 | 60,09 | 1322 | 60,09 | 0 | 0,00 |
| **VI.B** | 24 | 944 | 39,33 | 944 | 39,33 | 0 | 0,00 |
| **VII.A** | 19 | 819 | 45,50 | 818 | 45,44 | 1 | 0,06 |
| **VII.B** | 17 | 955 | 57,21 | 931 | 55,80 | 24 | 1,41 |
| **VIII.A** | 21 | 1099 | 52,33 | 1099 | 52,33 | 0 | 0,00 |
| **VIII.B** | 23 | 1099 | 49,95 | 1098 | 49,91 | 1 | 0,05 |
| **IX.A** | 17 | 1277 | 79,81 | 1276 | 79,75 | 1 | 0,06 |
| **IX.B** | 23 | 1531 | 66,57 | 1531 | 66,57 | 0 | 0,00 |

**Výsledky externých meraní**

Testovanie deviatakov T9 sa neuskutočnilo z dôvodu šírenia ochorenia COVID-19.

|  |  |  |  |
| --- | --- | --- | --- |
| **Názov** | **Počet žiakov** | **Úspešnosť v %** | **Národný priemer v SR** |
| **Monitor SJL** | 0 | 0 | 0 |
| **Monitor MAT** | 0 | 0 | 0 |
| **T5 SJL** | 32 | 73,4% | 64,8% |
| **T5 MAT** | 32 | 74,9% | 63,4% |

***§ 2. ods. 1 f***

**Odbory a učebné plány**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Učebný variant** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **Počet tried v ročníku** | 3 | 2 | 2 | 2 | 2 | 2 | 2 | 2 | 2 | 19 |

**Rozširujúce hodiny**

|  |  |  |  |
| --- | --- | --- | --- |
| **Učebný variant** | **Trieda** | **Predmet** | **Počet hodín v týždni** |
| **ISCED1- Inovovaný ŠkVP** | 1. A, B, C | MAT/Prvouka | 4+1/1+1 |
|  | 2. A, B | SJL/ANJ | 8+1/0+2 |
|  | 3. A,B | SJL | 7+2 |
|  | 4. A, B | SJL | 7+1 |
| **ISCED 2 - Inovovaný ŠkVP** | 5. A, B | ANJ/MAT/VYV | 3+1/4+1/1+1 |
|  | 6. A, B | MAT/BIO/DEJ/GEG | 4+1/1+1/1+1/1+1 |
|  | 7. A, B | NEJ/MAT/GEG | 0+2/4+1/1+1 |
|  | 8. A, B | NEJ/MAT | 0+2/4+1 |
|  | 9. A, B | NEJ/CHE/GEG/DEJ | 0+2/ 1+1/1+1/2+1 |

**Štruktúra tried**

|  |  |  |  |
| --- | --- | --- | --- |
|  | **Počet tried** | **Počet žiakov** | **Počet individ. integrovaných** |
| **Nultého ročníka** | 0 | 0 | 0 |
| **Prvého ročníka** | 3 | 53 | 2 |
| **Bežných tried** | 16 | 348 | 19 |
| **Špeciálnych tried** | 0 | 0 | 0 |
| **Pre nadaných** | 0 | 0 | 0 |
| **Spolu** | 19 | 401 | 21 |

***§ 2. ods. 1 g***

**Zamestnanci**

Pracovný pomer

|  |  |  |  |
| --- | --- | --- | --- |
| **Pracovný pomer** | **Počet pedag. prac.** | **Počet nepedag. prac.** | **Odborní prac.** |
| **TPP** | 19 | 10 |  |
| **DPP** | 13 | 2 | 1 |
| **Znížený úväzok** | 6 | 0 |  |
| **ZPS** | 0 | 1 |  |
| **Na dohodu** | 1 | 0 |  |
| **Spolu** | 39 | 13 | 1 |

**Kvalifikovanosť pedagogických pracovníkov**

|  |  |  |  |
| --- | --- | --- | --- |
| **počet** | **nekvalifikovaných** | **kvalifikovaných** | **spolu** |
| **učiteľov** | 1 | 27 | 28 |
| **vychovávateľov** | 0 | 7 | 7 |
| **asistentov učiteľa** | 0 | 3 | 3 |
|  |  |  |  |
| **spolu** | 1 | 37 | 38 |
|  |  |  |  |
| **školský psychológ** | 0 | 1 | 1 |

**Predmety vyučované nekvalifikovane**

|  |  |
| --- | --- |
| **Predmet** | **Trieda** |
| **Informatika** | 2. stupeň |
| **HUV, MAT,INF, PVC, PDA, SJL, VLA, TSV, VYV** | 3.A |

***§ 2. ods. 1 h***

**Vzdelávanie zamestnancov**

|  |  |  |
| --- | --- | --- |
| **Ďalšie vzdelávanie** | **Počet absolventov** | **Počet študujúcich** |
| **1. atestácia** | 12 |  |
| **2. atestácia** | 1 |  |
| **štúdium školského manažmentu** | 3 |  |
| **špecializačné inovačné štúdium** | 1 |  |
| **špecializačné kvalifikačné** | 1 |  |
| **postgraduálne** |  |  |
| **doplňujúce pedagogické** |  |  |
| **vysokoškolské pedagogické** |  | 1 |
| **vysokoškolské nepedagogické** |  |  |
| **aktualizačné vzdelávanie** | 39 |  |

***§ 2. ods. 1 i***

**Prehľad výsledkov súťaží a olympiád**

Okresné a krajské kolá niektorých súťaží sa neuskutočnili z dôvodu prerušeného vyučovania v dôsledku šírenia ochorenia COVID-19.

|  |  |  |  |  |  |
| --- | --- | --- | --- | --- | --- |
| **Názov súťaže** | **Počet žiakov** | **okr. kolo** | **kraj. kolo** | **národ. kolo** | **medzinár. kolo** |
| **Pytagoriáda** | 85 | nekonalo sa |  |  |  |
| **Geografická olympiáda** | 23 | 9/4 úspešní riešitelia |  |  |  |
| **Dejepisná olympiáda** | 13 | 2/1 - 2. miesto | 2 |  |  |
| **Biblická olympiáda** |  |  |  | 3 |  |
| **Olympiáda v ANJ** | 6 | 1- 9. miesto, úspešný riešiteľ |  |  |  |
| **Chemická olympiáda** |  |  |  |  |  |
| **Šaliansky Maťko** | 10 | 3/3. miesto |  |  |  |
| **Hviezdoslavov Kubín** | 34 | nekonalo sa |  |  |  |
| **Slávik Slovenska** | nekonal sa |  | 1 |  |  |
| **Aj pán Goethe by mal radosť** | nekonalo sa |  |  |  |  |
| **Novodobo so Shakespearom** | nekonalo sa |  |  |  |  |
| **Matematický klokan** | 45 |  |  |  |  |
| **Športové súťaže** |  |  |  |  |  |
| **Školské majstrovstvá Slovenska v gym. štvorboji** | nekonali sa |  |  |  |  |
| **Florbal** |  | 8 |  |  |  |
| **Rýchla vybíjaná** |  | nekonalo sa |  |  |  |
| **Majstrovstvá Slovenska v šport. gymnastike** |  |  |  | 5 |  |
| **Vybíjaná žiačok** |  | nekonalo sa |  |  |  |
| **Pozemný hokej** |  |  |  |  |  |
| **Výtvarné súťaže** |  |  |  |  |  |
| **Kupeckého svet** |  |  |  |  |  |
| **Požiarna ochrana očami detí** |  |  |  |  |  |
| **Všetkovedko** | 30 |  |  |  |  |
| **Expert** | 15 |  |  |  |  |
| **Folklórna jar J. Jánošíka** |  | nekonala sa |  |  |  |
|  |  |  |  |  |  |
|  |  |  |  |  |  |

**Aktivity a prezentácia na verejnosti**

28.09.2019 - Vinobranie Modra - alegorický sprievod - FS Šenkvičárik

2018/2019 - uvítanie do života novorodencov - FS Šenkvičárik

23.10.2019 - Šarkaniáda, výstava + vyhodnotenie šarkanov

28.10.2019- divadelné predstavenie v anglickom jazyku pre žiakov 1. a 2. stupňa

október - marec - zber plastových uzáverov na pomoc ťažko chorým

15.10.2020 - Mesiac úcty k starším - vystúpenie FS Šenkvičárik v Domove seniorov Rača

16.10.2019 - Svetový deň zdravej výživy - príprava šalátov v jednotlivých triedach

24.10.2019 - Medzinárodný deň školských knižníc

13.-19.11.2019 - kurz korčuľovania ŠKD

23.11.2019 - Krst pokračovania nárečového slovníka - vystúpenie FS Šenkvičárik

30.11.2019 - ľudová veselica - vystúpenie FS Šenkvičárik

6. 12. 2019 - Mikuláš v škole - deviataci pripravili mikulášske pásmo

11.12.2019 - Tešíme sa na Ježiška - vystúpenie FS Šenkvičárik

12.12.2019 - divadelné predstavenie v ŠKD "O škaredom káčatku"

13.12.2019 - Vianočná akadémia

13. 12. 2018 - Tradičné školské vianočné trhy

18.12.2019 - Svet okolo nás - dokumentárny film o Iráne pre žiakov 2. stupňa

30.1.2020 - predstavenie Via Historica - šermiarsko-divadelné predstavenie o histórii Slovanov

1.2.2020 - 7. Školský ples, ktorý usporiadala Rada rodičov

2.2. - 7. 2. 2020 - Lyžiarsky výcvik pre žiakov 7. ročníka Opalisko

10.-14.2.2020 - kurz ANJ s native speakrom

24.2.2020 - fašiangový karneval pre žiakov 1. stupňa

..............................................................................................................

**Všetky plánované akcie boli zrušené v dôsledku pandémie ochorenia Covid-19**

- kultúrny program k MDŽ - FS Šenkvičárik

- akadémia ku Dňu matiek

- kino Modra ŠKD

- Noc s Andersenom v obecnej knižnici pre žiakov 4. ročníka

- Deň narcisov - naši deviataci vyzbierali 738,84 € pre Ligu proti rakovine

- Stavanie mája v obci - kultúrny program FS Šenkvičárik

- plavecký výcvik pre žiakov 3. ročník

- MDD v škole v spolupráci s Radou rodičov

11.-15.5.2020 ŠvP pre žiakov 4. ročníka (Nízke Tatry Tále)

V priebehu školského roka vyšli 2 čísla školského časopisu Vinovinky

Prednášky z Centra pedagogicko-psychologickej poradenstva a prevencie na tému : Zdravý životný štýl, Partnerské vzťahy, Vzťahy v triede, Šikanovanie, Kyberšikana, Ako sa efektívne učiť, Profesionálna orientácia

Spolupráca s ORPZ Pezinok - oddelenie prevencie

Spolupráca s Obecnou knižnicou G. Kolinoviča: Strašidelné čítanie, Dopoludnie s rozprávkou, Čitateľský maratón, Noc s Andersenom.

Celoročný zber papiera a celoročný zber plastových uzáverov z fliaš.

Filmové a divadelné predstavenia podľa vlastného výberu tr. učiteľov.

Koncoročné výlety.

***§ 2. ods. 1 j***

**Projekty**

Projekty, do ktorých je škola zapojená, ich zameranie, stručná charakteristika:

A) Dlhodobé

Zdravý chrbátik - cvičenie na fit loptách pre žiakov 1. stupňa

Školské ovocie - ovocie do školskej jedálne

Školské mlieko - v spolupráci s firmou RAJO, predaj mliečnych výrobkov

Kozmix - digitálny vzdelávací obsah pre 1. stupeň

Fenomény sveta - pre 2. stupeň

Projekt na vybavenie odborných učební

Rozvoj úspešnosti vo vzdelávaní a vzdelávacích výsledkoch žiakov so ŠVVP a zo SZP v základnej škole - projekt na financovanie školského psychológa a pedagogického asistenta

B) Krátkodobé

Svet plastelíny - projekt podaný v ŠKD

Zem je len jedna - enviroprojekt podaný cez Radu rodičov pri ZŠ Šenkvice. Získaná dotácia 5750€ zo Zeleného vzdelávacieho fondu - realizácia pozastavená z dôvodu pandémie COVID-19

Skvalitnenie technického vybavenia špecializovaných učební- počítačová učebňa, knižnica, učebňa techniky a cvičná kuchyňa, jazyková učebňa, fyzikálno-chemicko-biologické laboratórium

C) V školskom roku 2019/2020 boli školou vypracované projekty:

1.MPC - Pomáhajúce profesie v ZŠ - projekt sa bude sa realizovať v nadväznosti na projekt V ZŠ úspešnejší (február 2021) a získali sme nárok na 2 pedagogických asistentov, školského psychológa a špeciálneho pedagóga

***§ 2. ods. 1 k***

**Výsledky inšpekčnej činnosti**

V školskom roku 2018/2019 nebola v našej škole vykonaná inšpekčná činnosť.

***§ 2. ods. 1 l***

**Materiálno-technické podmienky**

V ZŠ sa nachádza 19 kmeňových tried, 2 odborné učebne informatiky, 1 jazyková učebňa, žiacka knižnica a laboratórium na výučbu FYZ, CHE a BIO.

No chodbe 1. poschodia máme umiestnené nadrozmerné scrabble, ktoré využívame pri výučbe jazykov.

Z projektu ČSOB „Dotkni sa chémie“ a na chodbe 1. poschodia je nadrozmerná vitrína s periodickou sústavou chemických prvkov.

Výučbu predmetov TCH a BIO môžeme prakticky aplikovať v arborétu, ktoré sme vybudovali v areáli školy.

Na hodiny telesnej výchovy, športové krúžky a popoludnia v ŠKD sa využíva športová hala s malou telocvičňou a multifunkčné ihrisko, atletické doskočisko a dopravné ihrisko.

V rámci projektu Vybavenie odborných učební boli koncom šk. roka 2019/2020 dokončené práce a dodané vybavenie jazykovej učebne, učebne na techniku spolu s cvičnou kuchynkou, knižnice, FYZ-CHE-BIO laboratória a počítačovej učebne .

Odstránenie havarijného stavu na prípojke vody - realizácia a pokládka kompletne novej vodovodnej prípojky do oboch budov školy.

Revitalizácia parku pre budovou školy - odstránenie živého plotu, ktorý bol poškodený výkopovými prácami pri budovaní novej vodovodnej prípojky, výsadba nového trávnika, úprava a nová časť asfaltového koberca pred hlavným vstupom do budovy školy.

Nakupovanie učebných pomôcok, vybavenia tried a rekonštrukcie.

***§ 2. ods. 1 m***

**Finančné a hmotné zabezpečenie**

**m) Údaje o finančnom a hmotnom zabezpečení výchovno-vzdelávacej činnosti školy (§2 ods. 1 písm. m) v školskom roku 2019/2020**

Požadované údaje sú vypracované z účtovných dokladov za rok 2019

**1.      Analýza príjmov a výdavkov v členení za účtovný rok 2019**

|  |  |  |
| --- | --- | --- |
| Analytické členenie | Príjmy v € | Výdavky v € |
| Prenesené finančné prostriedky – mzdy,odvody a tovary | 643 153 | 624 269,16 |
| Nevyčerpané prostriedky z roku 2018 131 | 14 181 | 14 181 |
| Príspevky na školu v prírode a lyžiarsky výcvik | 7 400 | 7 400 |
| Dotácia na učebnice | 1 601 | 1 601 |
| Vzdelávacie poukazy | 8 294 | 8 294 |
| Obedy zdarma | 26 197 | 26 197 |
| Mimoriadne výsledky | 400 | 400 |
| Asistent učiteľa | 5 544 | 5 544 |
| Originálne finančné prostriedky - mzdy a odvody v ŠKD | 73 560 | 73 560 |
| Originálne finančné prostriedky - mzdy a odvody v ŠJ | 87  141 | 87 141 |
| Vlastné príjmy – réžia, poplatky ŠKD, stravné ... | 98 560 | 98 560 |
| Dotácia na prevádzku telocvične | 8 680 | 8 680 |
| Kapitálové výdavky na doskočisko | 4 654 | 4 654 |
| Vlastné prostriedky, réžia, stravné, poplatky ŠKD | 35 093,51 | 35 093,51 |
| SPOLU | 1 014 458,51 | 995 574,67 |

**Presun nevyčerpaných finančných prostriedkov do roku 2020 vo výške 18 883,84€.**

**2.        Prehľad o poskytovaní finančných prostriedkov  9-12/2019**

         z vlastných príjmov škola hradila nutné nákupy tovarov a služieb spojených s chodom ŠKD, ŠJ.. Časť prostriedkov bolo preklasifikovaných ako kapitálový výdavok, ktorý sa použil na prefinancovanie nákladov spojených s nákupom interaktívnej tabule. Do školskej jedálne sme zakúpili prenosný ohrievací vozík 12/2019.

**3.        Zrealizované práce, nákupy 9-12/2019**

         z rozpočtu školy 2019 – energie, bežné tovary, údržbu a pomôcky do školy, zakúpil sa nábytok do ŠKD – 2499,00, ktorý sa namontoval v druhej polovici školského roku 2020, doplnila sa kuchynská linka v učebni techniky o vrchné skrinky- 999,60, dopadovú žinjenku na skok do výšky, chýbajúce klasické žinjenky – 122119, interaktívny dataprojektor-1271,30.

         Začiatkom kalendárneho roku 2020 sme zakúpili počítače a notebooky do tried -3623,22, zabezpečili potrebnú kabeláž nad rámec projektu obnovy špeciálnych učební 2093,64, zakúpili stanovištia s počítačmi a softwarmi nad rámec projektu špeciálnych učební 1xjazykovka-1058, 2x IKT, zakúpili sme školský nábytok pre budúcich prvákov – 1650, tabuľa do budúcej triedy prvákov – 744, pretože sme plánovali vytvoriť novú triedu v riaditeľni, podlaha v kabinete ŠKD – 601,49

Poznámka:

Ročná účtovná uzávierka za rok 2019 je prístupná k nahliadnutiu na vedení školy

***§ 2. ods. 1 n***

**Plnenie stanoveného cieľa**

Hlavným cieľom školy je zvyšovať kvalitu výchovno-vzdelávacieho procesu, čo znamená zvyšovať vedomostnú úroveň žiakov a ich schopnosť pokračovať v ďalšom štúdiu cez rozvojom osobného potenciálu každého žiaka.

Hlavný cieľ sa snažíme napĺňať voľbou nových predmetov v rámci využitia disponibilných hodín, dopĺňaním obsahu existujúcich predmetov, ale aj posilňovaním existujúcich predmetov o ďalšie hodiny. Pre žiakov je veľmi dôležité vyvážiť ich duševné zaťaženie pohybovými, technickými a estetickými predmetmi (viď. prílohy: UP na šk. rok 2018/19).

Taktiež modernizujeme formy a metódy vyučovania, využívame projektové a blokové vyučovanie, zaujímavé a dôležité prierezové témy učíme ako samostatné- napr. dopravná výchova, regionálna a environmentálna výchova.

Zlepšujeme spoluprácu so zákonnými zástupcami žiakov cez lepšiu informovanosť. Využívame internet, webovú stránku školy, internetovú žiacku knižku, EduPage...Okrem triednych schôdzok sme navýšili termíny o viaceré konzultácie.

V personálnej oblasti sme doplnili učiteľský zbor o potrebné aprobácie: dejepis, slovenský a anglický jazyk, hudobná výchova, učiteľky na 1.stupni, novú vychovávateľku pre siedme oddelenie. Pedagógovia absolvujú adaptačné i kontinuálne vzdelávanie, vzájomne si odovzdávajú vedomosti- po absolvovaní kurzov robia prezentácie kolegom.

Snažíme sa i o stmeľovanie kolektívu pomocou rôznych aktivít: návštevou rôznych podujatí, organizovaním stretnutí, posedení, ale i teambuildingových aktivít. V tomto roku sme pdg. zamestnancom zabezpečili vzdelávanie v oblasti softskills -zvládanie stresu, riešenie kritických situácií a syndróm vyhorenia.

Pri plnení koncepcie sme prihliadali na vlastné možnosti školy, spolupracovali s rodičmi, Radou rodičov, Radou školy a so zriaďovateľom, ako i s obyvateľmi obce a rôznymi záujmovými organizáciami, aby sme vytvorili modernú a efektívne fungujúcu školu s dobrou tradíciou v našom regióne.

***§ 2. ods. 1 p***

**Uplatnenie žiakov**

Príprava na výkon povolania

• Návšteva dní otvorených dverí v stredných školách.

• Práca s Proforientom.

• Práca s programom Cesta k povolaniu - voľba povolania.

Informačné dni pre rodičov žiakov 5., 8. a 9. ročníka - o možnosti a náplni štúdia v SŠ, vyšetrenie žiakov 9. roč. na profesijnú orientáciu, informovanie rodičov a žiakov o ponuke stredných škôl prostredníctvom webovej stránky školy.

***§ 2. ods. 2 b***

**Voľnočasové aktivity**

|  |  |  |
| --- | --- | --- |
| **Názov záujmového krúžku** | **Počet detí** | **Vedúci** |
| **Čítanie po anglicky** | 23 | Mgr. Anna Mančáková |
| **Folklórny krúžok** | 53 | Mgr. Soňa Mifková, Mgr. Alexandra Stránska, Mgr. Jozef Legáth |
| **Hravá slovenčina** | 16 | Mgr. Andrea Tajzlerová |
| **Knihovnícky krúžok** | 15 | Janka Jedličková |
| **Kondičná príprava a pozemný hokej** | 28 | Mgr. Boris Petrakovič |
| **Loptové hry** | 19 | Mgr. Katarína Janoštiaková Gáliková |
| **Matematika hrou** | 16 | Mgr. Viera Fričová |
| **Moderné spoločenské hry** | 20 | Martin Mišún |
| **Pozemný hokej - pokročilí** | 15 | Daniel Petráš |
| **Spevácky zbor** | 24 | Mgr. Daniela Januchová |
| **Šachový krúžok** | 66 | Mgr. Katarína Baňasová |
| **Športová gymnastika 1. ročník** | 16 | Mgr. František Bočko |
| **Športová gymnastika 2. - 9. ročník** | 24 | Mgr. František Bočko |
| **Športová gymnastika Klub ŠK Šenkvice** | 7 | Mgr. František Bočko |
| **Tanečný krúžok** | 21 | Mgr. Katarína Bodocká |
| **Výtvarný krúžok** | 12 | Mgr. Marta Laščáková |
| **Zábavná matematika** | 22 | Mgr. Viera Fričová |
| **Zábavná slovenčina** | 23 | Mgr. Veronika Vytopilová |

***§ 2. ods. 2 c***

**Spolupráca školy s rodičmi**

Základnou formou spolupráce školy a rodičov boli triedne aktívy ZRŠ. V školskom roku 2018/2019 sa uskutočnili tri triedne aktívy. Rodičia boli ich prostredníctvom podrobne oboznámení s výchovnými a vzdelávacími úlohami školy a informovaní o ich priebežnom plnením. Na triednych aktívoch triedni učitelia (v prípade potreby aj s prizvanými vyučujúcimi) s rodičmi riešili:

- výchovno-vzdelávaciu prácu triedy

- prospech jednotlivých žiakov

- výchovné problémy

- formy spolupráce rodičov pri plnení výchovno-vzdelávacích úloh triedy

- prípadné nápravné opatrenia

- otázky účasti rodičov pri organizačnom zabezpečovaní niektorých školských akcií a podujatí.

Okrem triednych aktívov ZRŠ boli rodičia priebežne o výchovných a vzdelávacích výsledkoch žiakov na konzultačných hodinách raz mesačne. V škole sa snažíme rozvíjať toleranciu, znášanlivosť, trpezlivosť, riešiť nezhody a spory medzi spolužiakmi. Pracujeme s rodičmi, individuálne s nimi hovoríme o problémoch ich detí a našich žiakov.

Úzko spolupracujeme s výborom Rady rodičov a spoločne pripravujeme akcie a rozoberáme problémy a klady v škole.

- Rada rodičov finančne podporuje účasť žiakov na súťažiach, pri súťažiach môžeme vďaka rodičom žiakov odmeniť sladkosťami, rovnako Rada rodičov prispieva na školu v prírode a lyžiarsky výcvik.

Úspešnú spoluprácu a poradenstvo v oblasti psychológii poskytuje rodičom školská psychologička.

***§ 2. ods. 2 d***

**Spolupráca školy a verejnosti**

Naša škola úzko spolupracuje s KIS v obci a poriadame veľa spoločných akcií aj s vedením Klubu dôchodcov sme tiež usporiadali mnohé spoločné akcie a kultúrne vystúpenia pre starších spoluobčanov.

Naša škola veľmi dobre spolupracuje so zriaďovateľom, so Zväzom žien, s SČK, so športovým klubom, s pozemnými hokejistami, s hasišmi a mnohými sponzormi v obci, ktorí nám pomáhajú hlavne materiálne a pri tombole na posedení rodičov a priateľov školy, so Zväzom chovateľov v našej obci, S Ligou proti rakovine, s ktorou spolupracujeme pri organizovaní zbierky.

Veľmi dobrá je spolupráca s Obecnou knižnicou G. Kolinoviča.

Naďalej chceme rozvíjať spoluprácu v obci so všetkými organizáciami. Budeme humanizovať výchovno-vzdelávací proces, rozvíjať u žiakov schopnosť komunikácie, spolupráce a tolerancie. Posilníme v škole rolu žiaka, ale aj učiteľa. Chceme dosiahnuť väčšiu interakciu medzi školou a rodičmi.

Vzájomné vzťahy medzi školou a žiakmi, rodičmi a ďalšími fyzickými a právnickými osobami, ktoré sa na výchove a vzdelávaní v škole podieľajú.

Máme dobré vzťahy so subjektmi, ktoré v našej škole pôsobia. Spolupracovali sme s Centrom pedagogicko-psychologického poradenstva a prevencie aj s policajným zborom pri prevencii problémového správania a drogovej závislosti mládeže.

**Činnosť v čase mimoriadnej situácie**

Od 13. marca 2020 do 30. júna 2020 prebiehalo v škole vyučovanie mimoriadnym spôsobom v súlade s nariadeniami hlavného hygienika a Ministerstva školstva, vedy, výskumu a športu. O spôsobe vyučovania, metódach, formách a hodnotení informuje škola na príslušných miestach v Správe o výchovno-vzdelávacej činnosti.

Správa o priebehu vyučovania počas mimoriadnej situácie je samostatnou prílohou tejto správy.

**Záver**